ກະຊວງແຜນການ ແລະ ການລົງທຶນຮ່ວມກັບອົງການສະຫະປະຊາ ຊາດເພື່ອການພັດທະນາປະຈຳລາວ,ໄດ້ຈັດກອງປະຊຸມປຶກສາຫາລືກ່ຽວກັບ ການກຽມຄວາມພ້ອມໃຫ້ແກ່ການຈັດ ຕັ້ງປະຕິບັດບັນດາຄາດໝາຍເພື່ອນຳເອົາປະ ເທດຫລຸດພົ້ນອອກຈາກ ສະຖານະພາບດ້ອຍພັດທະນາໃນປີ
2020 ອັນເປັນໂອ ກາດ ແລະ ເງື່ອນໄຂເໝາະ ສົມຂອງການຫລຸດພົ້ນອອກຈາກບັນຫາໃຫຍ່ ຫລວງ ດັ່ງກ່າວ,
ສະນັ້ນການຈັດຕັ້ງປະຕິບັດແຜນພັດທະນາເສດຖະ ກິດ-ສັງຄົມ 5 ປີຄັ້ງທີ VIII ແຕ່ 2016-2020
ຈຶ່ງແມ່ນພື້ນຖານສຳຄັນຂອງການ ບັນລຸເປົ້າໝາຍວາງໄວ້ ໃຫ້ເປັນ ຮູບປະທຳ ແລະ ກ້າວໄປສູ່ການບັນລຸແຜນຍຸດທະສາດການພັດທະນາປະເທດຮອດປີ
2025 ນຳດ້ວຍ, ເຊິ່ງລັດ ຖະບານໄດ້ຮັບຮ້ອງເອົາບັນດາຍຸດທະສາດ ແລະ ນະໂຍບາຍທີ່ຈະບັນລຸການຫລຸດພົ້ນອອຈາກສະຖານະພາບ
ປະເທດດ້ອຍ ພັດທະນານັບແຕ່ປີ 2000 ເປັນຕົ້ນມາ.
ການປຶກສາຫາລືບັນຫາສຳຄັນດັ່ງກ່າວ, ມີຂຶ້ນໃນວັນທີ 12 ມີນານີ້,
ຢູ່ໂຮງແຮມດອນຈັນພາເລດ ນະຄອນ
ຫລວງວຽງຈັນ
ໂດຍການເປັນປະທານຂອງທ່ານ ສົມດີ ດວງດີ ລັດຖະມົນຕີວ່າການກະຊວງແຜນການ ແລະ ການ ລົງທຶນ, ທ່ານນາງ ເຄລີນາ ອີມໂມເນນ ຜູ້ຕາງໜ້າອົງການສະຫະປະຊາຊາດເພື່ອການພັດທະນາປະຈຳລາວ,
ມີບັນ ດາລັດຖະມົນຕີ, ຜູ້ຕາງໜ້າຈາກອົງການຈັດຕັ້ງພາກພື້ນ ແລະ ສາກົນເຂົ້າຮ່ວມນຳດ້ວຍ.